CELEX: 62017CN0425
Language: et
Date: 2017-07-14 00:00:00
Title: Kohtuasi C-425/17: Eelotsusetaotlus, mille on esitanud Bayerischer Verwaltungsgerichtshof (Saksamaa) 14. juulil 2017 – Günter Harmann Tabakvertrieb GmbH & Co. KG versus Stadt Kempten

16.10.2017   
            
            
               ET
            
            
               Euroopa Liidu Teataja
            
            
               C 347/8
            
         Eelotsusetaotlus, mille on esitanud Bayerischer Verwaltungsgerichtshof (Saksamaa) 14. juulil 2017 – Günter Harmann Tabakvertrieb GmbH & Co. KG versus Stadt Kempten
   (Kohtuasi C-425/17)
   (2017/C 347/08)
   Kohtumenetluse keel: saksa
   
      Eelotsusetaotluse esitanud kohus
   
   Bayerischer Verwaltungsgerichtshof
   
      Põhikohtuasja pooled
   
   
      Kaebaja: Günter Harmann Tabakvertrieb GmbH & Co. KG
   
      Vastustaja: Stadt Kempten
   
      Menetlusse astuja: Landesanwaltschaft Bayern
   
      Eelotsuse küsimused
   
   
               1.
            
            
               Kas direktiivi 2014/40/EL (1) artikli 2 punkti 8 tuleb tõlgendada nii, et „närimiseks ettenähtud toodete“ all tuleb mõista üksnes närimistubakatooteid nende traditsioonilises tähenduses?
            
         
               2.
            
            
               Kas direktiivi 2014/40/EL artikli 2 punkti 8 tuleb tõlgendada nii, et „närimiseks ettenähtud tooted“ on sama tähendusega nagu „närimistubakas“ direktiivi artikli 2 punktis 6?
            
         
               3.
            
            
               Kas vastuse andmisel küsimusele, kas tubakatoode direktiivi 2014/40/EL artikli 2 punkti 8 tähenduses on „ette nähtud närimiseks“, tuleb lähtuda toote objektiivsest käsitusest ja mitte tootja esitatud teabest või sellest, kuidas tarbija toodet tegelikult kasutab?
            
         
               4.
            
            
               Kas direktiivi 2014/40/EL artikli 2 punkti 8 tuleb tõlgendada nii, et „määratletus närimiseks“ nõuab, et tubakatoodet on selle konsistentsi ja kõvaduse tõttu objektiivselt võimalik närida ning tubakatoote närimisel eralduvad tootes sisalduvad koostisosad?
            
         
               5.
            
            
               Kas direktiivi 2014/40/EL artikli 2 punkti 8 tuleb tõlgendada nii, et selleks et teatud tubakatoodet saaks käsitada ette nähtuna „närimiseks“, on lisatingimusena nõutav, aga ka piisav, kui hammaste või keelega tubakatootele avaldatud kerge korduva surve tagajärjel eraldub tootest rohkem koostisosi kui siis, kui seda hoitakse üksnes suus?
            
         
               6.
            
            
               Või nõuab „määratletus närimiseks“, et tubakatoote üksnes suus hoidmisel või imemisel ei toimu koostisosade eraldumist?
            
         
               7.
            
            
               Kas tubakatoote sobivust „närimiseks“ direktiivi 2014/40/EL artikli 2 punkti 8 tähenduses saab kindlaks määrata ka selle alusel, et seda turustatakse töödeldud tubakat ümbritsevas pakendis, näiteks tselluloosist kotikeses?
            
         
      (1)  Euroopa Parlamendi ja nõukogu 3. aprilli 2014. aasta direktiiv tubaka- ja seonduvate toodete tootmist, esitlemist ja müüki käsitlevate liikmesriikide õigus- ja haldusnormide ühtlustamise kohta ning millega tunnistatakse kehtetuks direktiiv 2001/37/EÜ (ELT 2014, L 127, lk 1; ELT eriväljaanne 15/06, lk 147).